বিশিষ্ট সমাজসেবী, মানবতাবাদী, আলোকিত মানুষ- মাহাতাব উদ্দিন সরকার ১৯০৩ সালে চাঁপাইনবাবগঞ্জ শহরের রাজারামপুর গ্রামের এক সম্ভ্রান্ত পরিবারে জন্মগ্রহণ করেন। তাঁর পিতার নাম ইসমাইল সরকার এবং মাতার নাম হাসিনা খাতুন। মাহতাব উদ্দিনের ডাক নাম ছিল ‘ফুকা’। তৎকালীন অবিভক্ত ব্রিটিশ বাংলায় ‘ডেপুটি ম্যাজিস্ট্রেট পদ অলংকৃত করেছিলেন বলে গ্রামগঞ্জের মানুষ তাঁকে ‘ফুকা ডিপটি’ নামে আখ্যায়িত করেছিলেন। সেই সময় তিনি সমাজসেবী ‘ফুকা ডিপটি’ নামে ব্যাপক জনপ্রিয় ছিলেন।